**Referat af Generalforsamling**

**Forening/Organisation:** Borup Bulls Basketball  
**Dato:** 24.03.2025  
**Tidspunkt:** 18:30  
**Sted:** Borup Kulturhus

**Deltagere**

* Bestyrelsen: Heidi Lis Poulsen, Morten Poulsen, Christina Gravem   
  Petersen, Michael Gravem Petersen, Rasmus Kildevang Priergaard.
* Michala Gerkvist, Oskar Gerkvist, Aya Gerkvist, Albert Priergaard og Leah Gravem Petersen.
* Malte Kjærgård, Mette Kjærgård, Liam Kjærgård og Milo Kjærgård.
* Jesper Thrane, Louise Welsien-Jensen, Christian Kennedy, Martin Cornett, Kristina Cornett, Pernille Sunddal, Pia Lindh, Jonna Stauning Kennedy,   
  Sofie Westergaard Sørensen og Noah Westergaard Sørensen.
* Hjalte Poulsen, Emil Poulsen, Nikolai Cornett, Julian Sunddal, Eske Thrane og Oskar Stauning Kennedy.
* Syg: Kim Berggreen, Christian Del Prado Acasio.

**1. Valg af dirigent og referent**

* Dirigent valgt: Kristina Cornett
* Referent valgt: Michael Gravem Petersen

**2. Godkendelse af dagsorden**

* Dagsordenen blev godkendt.

**3. Formandens beretning**

* Formanden indledte med at udtrykke stor stolthed over den udvikling, foreningen har gennemgået det seneste år. For blot ét år siden var vi fire engagerede ildsjæle, der tog de første spæde skridt – og i dag tæller vi hele **50 betalende medlemmer**. Det er en imponerende vækstrejse, som vi med rette kan være pavestolte af.
* Vi startede helt fra bunden og har måttet lære alt, hvad det vil sige at drive en forening. Heldigvis har vi haft DGI med på sidelinjen fra begyndelsen. DGI har været en kæmpe støtte, især når det kommer til arbejdet med børn og de etiske rammer, vi som klub ønsker at stå for.
* Vi lægger stor vægt på **etik og ansvarlighed**, og det bærer vores daglige arbejde præg af. Seks voksne bruger deres tid og energi på at træne og skabe trygge og sjove rammer for børn og unge – en indsats vi ikke kan takke nok for.
* Motionsholdene, som kører fredag og søndag, er blevet en sand succes. Det er ikke bare træning – det er fællesskab, grin og god stemning.
* Et af årets højdepunkter var en vaskeægte overraskelsesfejring af Malik på hans fødselsdag – en dag, der også markerede, hvor meget Malik har taget klubben og byen Borup til sig.
* Klubben har også været repræsenteret ude af huset – blandt andet til stævne i Ringsted sidste søndag.
* Vi arbejder fortsat på at forbedre vores faciliteter. **Marie og Heidi** er i gang med at søge midler til opsætning af kurve i den grønne hal, så vi kan få endnu bedre rammer for vores aktiviteter.
* Derudover har vi haft besøg af både borgmesteren og dagbladet – en tydelig anerkendelse af det arbejde, der lægges i klubben, og den betydning, den har for lokalsamfundet.
* Vores vision er klar: **Vi vil skabe noget, som hele byen kan få glæde af**. Og her spiller **frivilligheden** en afgørende rolle. Der er blevet brugt rigtig meget tid på at engagere frivillige i klubben – og uden dem, ingen klub.
* Beretningen blev godkendt

**4. Fremlæggelse af regnskab**

* Kassereren fremlagde regnskabet for året 2024
* Regnskabet blev godkendt

**5. Indkomne forslag**

* Forslag 1: Christian Kennedy spørger om det er muligt at få de frivilliges opgaver på holdsport. Det blev vedtaget og bliver gjort asap.
* Forslag 2: Jonna Stauning Kennedy foreslår at blive der om torsdagen, så U15 bl.a. kunne spille længere tid. Det var der stor opbakning om og bestyrelsen undersøger mulighederne torsdag aften.

**6. Valg**

* Valg af formand/kasserer/bestyrelsesmedlemmer:
  + Formand Heidi Lis Poulsen blev genvalgt
  + Kasserer Christina Gravem Petersen har valgt at træde ud af   
    bestyrelsen, bestyrelsen pegede på **Jonna Stauning Kennedy** som ny kasserer. Jonna takkede ja. Velkommen til Jonna.
  + Kim Berggreen ønskede ikke at fortsætte som medlem i bestyrelsen. **Louise Welsien-Jensen** ønskede at blive en del af bestyrelsen og blev valgt ind. Velkommen til Louise.
  + Rasmus Kildevang Priergaard blev genvalgt som bestyrelsesmedlem.
  + Morten Poulsen blev genvalgt som suppleant.

**7. Eventuelt / Opgaver**

* Pernille Sunddal ønsker at hjælpe til med skrabelodder fra   
  diabetesforeningen, Michael og Pernille aftaler nærmere.
* Heidi har brug for input til hvad vi skal fremadrettet.
* Vi har startet Cheerleading – spred budskabet. Det er hver mandag fra kl. 16 i den grønne hal. Tak Michala Gerkvist og Aya for jeres store hjælp.

**Mødet hævet kl.:** 20:30  
**Referatet skrevet af:** Michael Gravem Petersen

Vi sluttede bestyrelsesmødet af med Banko og flotte præmier fra byens

butikker. Tak for en fin aften.